ബൈക്ക് മോഷണത്തിന് കുപ്രസിദ്ധ മോഷ്ടാവ് പിടിയില് ചാത്തന്നൂര് പാരിപ്പള്ളി ജങ്ഷനില്നിന്ന് ബൈക്ക് മോഷ്ടിച്ച കുപ്രസിദ്ധ മോഷ്ടാവിനെ പാരിപ്പള്ളി പൊലീസ് അറസ്റ്റ് ചെയ്തു. ആലപ്പുഴ തിരുവമ്ബാടി എരുവുകാട് തൈപ്പറമ്ബില് വീട്ടില് സഫറുദീന് 36 ആണ് പിടിയിലായത്. ഇയാള് ആലപ്പുഴ ജില്ലയിലെ വിവിധ സ്റ്റേഷനുകളില് നിരവധി മോഷണക്കേസുകളില് പ്രതിയാണ്. കഴിഞ്ഞ 24ന് വൈകിട്ട് പാരിപ്പള്ളി ജങ്ഷനിലെ ലോഡ്ജിന് മുന്നില് പാര്ക്ക് ചെയ്തിരുന്ന പരവൂര് പൂതക്കുളം സ്വദേശിയായ വിഎസ്എസ്സി ജീവനക്കാരന്റെ ബൈക്ക് ഇയാളും കൂട്ടാളിയും ചേര്ന്ന് മോഷ്ടിക്കുകയായിരുന്നു. തുടര്ന്ന് പാരിപ്പള്ളി മെഡിക്കല് കോളേജിന് സമീപമുളള കടയില് എത്തിയ ഇവര് ജീവനക്കാരുമായി വാക്കേറ്റമുണ്ടാക്കി. കടയിലെ സിസിടിവിയുടെ സഹായത്താല് പ്രതികളെ തിരിച്ചറിഞ്ഞ പൊലീസ് നിലമേലില് എത്തുകയായിരുന്നു. പൊലീസിന്റെ സാന്നിധ്യം മനസ്സിലാക്കി സ്ഥലത്തുനിന്ന് മുങ്ങിയ പ്രതികളെ രണ്ടു ദിവസത്തിനുള്ളില് തന്നെ പിടികൂടി. ആലയിലെ സ്ഥലത്ത് സൂക്ഷിച്ചിരുന്ന ബൈക്ക് പൊലീസ് സംഘത്തിന് ഇയാള് കാട്ടിക്കൊടുത്തു. പാരിപ്പള്ളി ഇന്സ്പെക്ടര് എ അല്ജബര്, എസ്ഐ അജിത്കുമാര്, എഎസ്ഐമാരായ നന്ദകുമാര്, അഖിലേഷ്, എസ്സിപിഒ അജു, സിപിഒമാരായ സന്തോഷ്, ബിനു എന്നിവരടങ്ങിയ സംഘമാണ് പ്രതിയെ പിടികൂടിയത്. പ്രതിയെ റിമാന്ഡ്ചെയ്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ട്രെയിനിലെ മോഷണം: പ്രതിയെ തിരിച്ചറിഞ്ഞു, ചിത്രം ആര്പിഎഫ് പുറത്തുവിട്ടു ട്രെയിനില് മയക്കുമരുന്ന് നല്കി മോഷണം മലയാളികളില് നിന്ന് സ്വര്ണവും മൊബൈല് ഫോണുകളും കവര്ന്നു